Lions druk 14 keer, Stormers en Kings wen naelskraap | Maroela Media
Die Lions se kaptein Jaco Kriel bars deur een van die vyf onsuksesvolle duikslae op pad na sy eerste drie. (Foto GB Jordaan)
Nie minder nie as 40 drieë is in die ses Superspanne se vier wedstryde gedruk en in die eerste twee kwarteindstryde van die SuperSport-reeks is ook 27 aangeteken.
Die rugby wat die Sunwolves Saterdag op Ellispark teen die Lions opgedis het hoort nie op hierdie vlak nie; die Kings het teen die Jaguares weer 'n hele paar monde gesnoer, en ook die Stormers het die Cheetahs in die laaste minute hartseer gelaat.
Die wedstryd op Ellispark het amper soos sewesrugby gelyk. Die Lions het met 94-7 gewen in 'n wedstryd waar daar altyd 'n man by was om die bal verder te voer teen die Japanners wat 'n derde van hulle duikslae (161) verbrou het.
Ross Cronjé druk die Lions se eerste drie na sy span se eerste monsterskrum (Foto: GB Jordaan)
Dit was lekker om die Lions se meestal suiwer hantering te sien. Die skrums was 'n mors van tyd want jy't die indruk gekry die Sunwolves het nie daarin belang gestel uie. Hulle is in hierdie faset absoluut vermorsel.
Ruan Ackermann het goed op agsteman ingeskakel en hard gewerk terwyl Jaco Kriel en Kwagga Smith die bal gedra het, en hoewel die teenstand baie eina was, het die lostrio mekaar goed aangevul in die afwesigheid van die beseerde Springbokkaptein Warren Whiteley.
Die geheelindruk is egter dat die Lions in hierdie ideale wedstryd daarvoor mekaar gou gevind het na die vyf weke se aflê weens die toetsvenster toe tien van hulle die Franse in die toetsreeks help klop en nog drie vir die SA A-span gespeel het.
Courtnall Skosan het die balverloor,aar sy vaart van sy eie doellyn af om 'n skop op die volg was indrukwekkend (Foto: GB Jordaan)
Rustyd was die telling 35-0 na vyf doele, ondanks 'n slapte in die laaste tien minute voor blaastyd, en uiteindelik het die Lions 14 drieë gedruk – dus nege na rustyd.
Lions (35) 94: Drieë: Ross Cronjé, Kwagga Smith 2, Jaco Kriel 2, Elton Jantjies, Akker van der Merwe, Ruan Combrinck 3, Courtnall Skosan, Faf de Klerk, Sylvian Mahuza, Ruan Ackermann. Doelskoppe: Jantjies 6, Combrinck 5, De Klerk
Sunwolves (0) 7: Drie: Uwe Helu. Doelskop: Jumpei Ogura
Ruan Combrinck op een van die lopies wat tot sy driekuns gelei het (Foto: GB jordaan)
Die Cheetahs het met agt minute speeltyd oor nog met 34-33 teen die Stormers voorgeloop, maar soos so dikwels in die verlede het die Vrystaters toe weer verloor toe die Stormers se plaasvervanger-losvoorspeler Sikhumbuzo Notshe gaan druk het.
Die Stormers was met rustyd met 26-17 voor en het met rukke goeie rugby gespeel in wat in die geheel egter 'n slordige wedstryd was.
Cheslin Kolbe het drie goeie drieë gaan druk, en die losskakel wat enkele weke gelede eers 19 geword het, Damian Williams, het in sy eerste wedstryd op die vlak indruk gemaak met sy kalmte en is ook met 'n drie beloon.
Vir die verloorspan het die Boksenter Francois Venter uitstekend gespeel terwyl Clayton Blommetjies met goeie voetwerk en breekslae vorendag gekom het maar nie altyd sy spanmaats met aangee gesoek of gevind het nie.
Cheetahs 34 (17): Drieë: Reniel Hugo, Elandré Huggett, Clinton Swart, Raymond Rhule. Doelskoppe: Niel Marais 4. Strafdoele: Marais 2.
Stormers (26) 40: Drieë: Cheslin Kolbe 3, Damian Willemse, Seabelo Senatla, Sikhumbuzo Notshe. Doelskoppe: SP Marais, Cheslin Kolbe 4.
Die Kings het vyf drieë teen die vier van die Jaguares in die Baaienaars se naelskraapse 31-30 oorwinning in Argentinië gedruk. Dus nege drieë.
Chris Cloete en Tyler Paul, die twee flanke, het die Jaguares by die afbreekpunte vasgevat en agterlangs het die blitse Makazole Mapimpi (2), Luzuko Vulindlu, Wandile Mjekevu hulle deel gedoen en vier keer gaan druk.
Die Kings was rustyd met 14-20 agter en het goed teruggeveg teen die tuisspan toe sake vir hulle kort na rustyd op 14-25 donker gelyk het. Maar met agt minute speeltyd oor was die Kings 31-25 voor en het die tuisspan eindelik hulle swak stelskopwerk berou.
Jaguares (20) 30: Drieë: Juan Manuel Leguizamon, Emiliano Boffelli, Nicolás Sánchez, Joaquin Tuculet 2. Doelskop: Sánchez. Strafdoel: Sánchez.
Southern Kings (14) 31: Drieë: Makazole Mapimpi 2, Luzuko Vulindlu, Wandile Mjekevu. Doelskoppe: Lionel Cronje 4. Strafdoele: Cronjé.
Kwagga Smith, wat oral by was, druk na sy praglopie (Foto: GB Jordaan)
So skeef getrek is die naam Superrugby dat dit seket nooit weer reg sal kom nie. Sunwolves bly in kompetisie maar as die media reg is moet die Kings vaarwel sê!!!
Daar is net een manier om dit Superrugby te kan noem en dit is niks meer as 10 spanne nie en dan sluit dit die Sunwolves en Jaquares uit!!!
Amper nog 'n Fleck flop?
Ek weet daar is die gevoel die spanne moet soos NZ die bal heeltyd rondgooi. Maar kyk waar het dit die Cheethas gebring. Hulle het met hul rondgooiery die bal meestal in die Stormers se hande gegooi en 'n paar drieë so weggegee. En daar speel NZ en die Britte toe skop rugby.